《陪韩院长韦河南同寻刘师不遇（三字分韵，牟得同字）》
唐代·窦牟

仙客诚难访，吾人岂易同。独游应驻景，相顾且吟风。

药畹琼枝秀，斋轩粉壁空。不题三五字，何以达壶公。

作者简介：窦牟（749－822）字贻周，扶风平陵（今陕西咸阳）人。贞元进士，历任留守判官。尚书都官郎中，泽州刺史，终国子司业。历河阳、昭义从事，检校水部郎中，赐绯，再为留守判官。入为都官郎中，出为泽州刺史，入为国子祭酒。长庆二年卒，时年七十四。子周余，大中年秘书监。